ai4bharat/Pralekha huggingface dataset:
وزیراعظم کا دفتر
وزیراعظم نے جموں وکشمیر میں سرحد پر بہادروں یعنی اپنے کنبے کے ساتھ دیوالی منائی
نئی دہلی۔27؍اکتوبر۔اپنی پہلی مدت کار میں قائم کی گئی روایت کو برقرار رکھتے ہوئے وزیراعظم جناب نریندر مودی نے آج جموں وکشمیر کے ضلع راجوری میں لائن آف کنٹرول پر بھارتی برّی فوج کے جوانوں کے ساتھ دیوالی منائی۔ وزیراعظم کے ذریعے جموں وکشمیر میں فوجی ٹکریوں کے ساتھ مبارک تیوہار منانے کا یہ تیسرا موقع ہے۔
وزیراعظم نے راجوری میں واقع ’ہال آف فیم‘ کاملاحظہ کیا اور ان بہادر سپاہیوں اور شہریوں کو خراج عقیدت پیش کیا جنہوں نے راجوری اور پونچھ سیکٹر کے تحفظ کیلئے اپنی جانیں قربان کردی تھیں۔ انہوں نے ’ہال آف فیم‘ کو پراکرم بھومی ، پریرنا بھومی، پون بھومی قرار دیا۔ بعد ازاں وزیراعظم نے بھارتی فضائیہ کے فضائی سورماؤں سے ملاقات کرنے کی غرض سے پٹھان کوٹ ایئر بیس کا بھی معائنہ کیا۔
سپاہیوں سے خطاب کرتے ہوئے وزیراعظم نے کہا کہ ہر کس وناکس اپنے کنبے کے ساتھ دیوالی کا تیوہار منانے کیلئے طول وعرض کا سفر کرتا ہے اور اسی طریقے سے وزیراعظم نے بھی اپنے کنبے کے ساتھ جو مسلح دستوں کے بہادر جوانوں پر مشتمل ہے، تیوہار منانے کیلئے سفر کیا ہے۔
وزیراعظم نے 27 اکتوبر 1947 کو مسلح دستوں کے ذریعے پیش کی گئی عظیم قربانی کا ذکر کیا ، انہوں نے کہا کہ اسےپیدل فوج کے دن کے طور پر بھی منایا جاتا ہے۔ بھارتی دفاعی دستوں کی شجاعت کی ستائش کرتے ہوئے انہوں نے کہا کہ انہوں نے مرکزی حکومت کیلئے یہ چیز ممکن بنائی ہے کہ وہ ایسے فیصلے لے سکے جنہیں اب تک ناممکن خیال کیاجاتا تھا۔ انہوں نے قومی سلامتی کو یقینی بنانے میں افواج کی جرأت اور ہمت کو نمایاں کرکے پیش کیا۔ انہوں نے ان کی زبردست خدمات کے لئے ملک کی عوام کی جانب سے ان کا شکریہ ادا کیا۔
وزیراعظم نے کہا کہ ان کے تعاون کے تئیں خراج عقیدت پیش کرنے کی غرض سے حکومت نے راجدھانی میں قومی وار میموریل قائم کیا ہے۔ انہوں نے کہا کہ قومی وار میموریل دیکھنے کیلئے بڑی تعداد میں لوگ یہاں آتے ہیں جس سے یہ ظاہر ہوتا ہے کہ شہری فوجی دستوں کے تعاون کو کس قدر احترام کی نظر سے دیکھتے ہیں۔
وزیراعظم نے حکومت کی جانب سے بھارتی دفاعی دستوں کو مستحکم بنانے اور ان کی جدید کاری کیلئے کیے جارہے اقدامات کا ذکر کیا۔ انہوں نے کہا کہ حکومت سپاہیوں کی فلاح وبہبود کے لئے اقدامات کرنے کیلئے عہد بند ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4797
(Visitor Counter : 55
یو پی ایس سی
یوپی ایس سی
نئی دہلی یکم مارچ2021: یونین پبلک سروس کمیشن نے جنوری 2021 کے دوران بھرتی کے درج ذیل نتیجوں کو حتمی شکل دی ہے۔ سفارش یافتہ امیداروں کو ڈاک کے ذریعہ فرداً فرداً اطلاع دی گئی ہے۔
مکمل فہرست کے لئے یہاں کلک کریں۔
Click here for full list
سٹرک ٹرانسپورٹ اور شاہراہوں کی وزارت
جناب نتن گڈکری نے بہار میں 13,585 کروڑ روپے کی کل لاگت والے 15 قومی شاہراہ پروجیکٹوں کا افتتاح کیا اور سنگ بنیاد رکھا
نئی دہلی،7 جون 2022/
مرکزی وزیر برائے سڑک نقل وحمل اور شاہراہ جناب نتن گڈکری نے بہار کے پٹنہ اور حاجی پور میں 13،585 کروڑ روپے کی لاگت سے 15 قومی شاہراہ پروجیکٹوں کا افتتاح اور سنگ بنیاد رکھا۔
اس موقع پر خطاب کرتے ہوئے جناب گڈکری نے کہا کہ مہاتما گاندھی سیتو بہار کی لائف لائن ہے، جو شمالی بہار کو جنوبی بہار سے جوڑتی ہے۔ اس سپر اسٹرکچر کو تبدیل کرنے کے منصوبے کے ساتھ، مہاتما گاندھی سیتو کو عبور کرنے میں لگنے والے وقت کو 2 سے 3 گھنٹے سے کم کر کے 5 سے 10 منٹ کر دیا گیا ہے۔ انہوں نے کہا کہ چھپرا-گوپال گنج سیکشن 4 بائی پاس کے ساتھ 2 لین کا ہونے سے ہائی وے کی ٹریفک کو بائی پاس سے گزرنے کی اجازت ملے گی اور شہر کو ٹریفک جام سے نجات ملے گی۔
وزیر موصوف نے کہا کہ اوماگاؤں سے راستہ براہ راست اچھائیتھ بھگبتی اور مہیشی تاراپیٹھ کے مذہبی مقامات کو جوڑے گا۔ اورنگ آباد – چوردہا سیکشن 6 لین والی سڑک بہار کے اتر پردیش، جھارکھنڈ اور مغربی بنگال کے ساتھ رابطے کو بہتر بنائے گی۔ جناب گڈکری نے کہا کہ مونگیر - بھاگلپور - مرزا چوکی سیکشن 4 لین والی گرین فیلڈ سڑک اس خطے کے کسانوں کو اپنی فصل پورے ملک میں پہنچانے میں سہولت فراہم کرے گی، جس سے کسانوں کی آمدنی میں اضافہ ہوگا۔ انہوں نے کہا کہ این ایچ -80 پر بننے والی 2 لین والی سڑک بہار، صاحب گنج اور آسام کے درمیان رابطے کی سہولت فراہم کرے گی جو اندرون ملک آبی گزرگاہوں کے ٹرمینل سے منسلک ہو گی اور لاجسٹک لاگت میں کمی آئے گی۔ جناب گڈکری نے کہا کہ اس کے علاوہ بیگوسرائے ایلیویٹڈ فلائی اوور، جیا نگر بائی پاس آر او بی سے ٹریفک کو سہولت فراہم کی جائے گی اور لیول کراسنگ کے طویل جام سے بچا جا سکے گا۔
ش ح۔ ش ت۔ج
Uno-6210
(Visitor Counter : 98
کیمیکلز اور فرٹیلائزر کی وزارت
‘کیمیکلز اور پیٹرو کیمیکلز:گرین ٹیکنالوجیوں اور ڈیجیٹلائزیشن کے ذریعہ پائیدار تبدیلی’ پر بین الاقوامی کانفرنس آج نئی دہلی میں منعقد کی گئی
کیمیکلز اور فرٹیلائزرز کی وزارت، کیمیکلز اور پیٹرو کیمیکل کے محکمے نے کنفیڈریشن آف انڈین انڈسٹری  کے تعاون سے آج نئی دہلی میں کیمیکلز اور پیٹرو کیمیکلز: گرین ٹیکنالوجیز اور ڈیجیٹلائزیشن کے ذریعہ پائیدار تبدیلیوں پربی ٹوئینی بین الاقوامی کانفرنس منعقد کی۔
اس موقع پر صحت اور خاندانی بہبود اور کیمیکل زاورفرٹیلائزرز کے وزیر ڈاکٹر منسکھ منڈاویہ نے حاضرین سے عملی طور پر خطاب کیا۔ انہوں نے بھارتی معیشت کی ترقی میں کیمیکلز اور پیٹرو کیمیکلز سیکٹر کی اہمیت پر زور دیا۔ انہوں نے کہا کہ سینٹرل انسٹی ٹیوٹ آف پیٹرو کیمیکل انجینئرنگ اینڈ ٹیکنالوجی اس شعبے میں ہنر مند افرادی قوت کی مانگ کو پورا کرنے کے لیے مذکورہ شعبے میں سالانہ تقریباً 1.2 لاکھ افراد کو ہنر مندی فراہم کرنے کے لیے عہد بستہ ہے۔انہوں نے اس بات پر بھی روشنی ڈالی کہ ڈیجیٹل معیشت، تعلیم، توانائی کی منتقلی اور ماحولیات اور آب و ہواسے متعلق پائیداری حکومت کے چار اہم ترجیحی شعبے ہیں۔
کیمیکلز اور فرٹیلائزرز اور نئی اور قابل تجدید توانائی کےوزیر مملکت جناب بھگوانت کھوبا نے گزشتہ 9 سال میں بھارتی معیشت کی تیز رفتار ترقی کو بھی اجاگر کیا ۔ اس مدت کے دوران بھارتی معیشت 10ویں پوزیشن سے بڑھ کر دنیا کی 5ویں بڑی معیشت بن گئی ہے۔ عالمی بینک نے یہ بھی تسلیم کیا ہے کہ بھارت دیگر بڑی ابھرتی ہوئی معیشتوں کے مقابلے میں عالمی برعکس صورتحال سے گزرنے کے لئے بہتر پوزیشن میں ہے۔ انہوں نے مزید بتایا کہ گذشتہ 9 سال میں 12.7 لاکھ میٹرک ٹن صلاحیت کے 9 یوریا پلانٹ لگائے گئے ہیں اور بھارت کے جلد ہی یوریا کی پیداوار میں خود کفیل ہونے کی امید ہے۔
کیمیکلز اور پیٹرو کیمیکلز کے محکمے میں سکریٹری نے اس بات پر زور دیا کہ سوائے ماحولیاتی تعمیل کے کیمیکل سیکٹر کو ڈی لائسنس اور ڈی ریگولیٹ کیا گیا ہے ۔ انہوں نے ملک میں صنعت کی ترقی میں اہم کردار ادا کرنے پر نجی شعبے کی کوششوں کو سراہا۔2070 تک کاربن کے صفر اخراج کے نعرہ کو حاصل کرنے کے لیے، کیمیکلز اینڈ پیٹرو کیمیکل کا محکمہ اس شعبے میں دستیاب زبردست صلاحیت کو بروئے کار لانے کے لیے انتھک کام کر رہا ہے اوریہ کہ اس شعبے میں سبز سرمایہ کاری کو راغب کرنے کے لیے سہولیات سے متعلق پالیسیاں بنانے کی کافی گنجائش موجود ہے۔
کانفرنس کے دوران  کیمیکلز اور پیٹرو کیمیکلز کی صنعت میں پائیداری،  کیمیکلز اور پیٹرو کیمیکلز کی صنعت میں نیٹ زیرو/ پائیداری حاصل کرنے کے راستے، آر اینڈ ڈی، ٹیکنالوجی اور کیمیکلز اور پیٹرو کیمیکلز کی صنعت میں ڈیجیٹل تبدیلی اور ہمہ گیر ماحولیاتی نظام کے لئے شمولیت اور ہنر کو اپنائے جانے پر غور و خوض کیا گیا۔
بھارت اور بیرون ملک سے 500 سے زیادہ مندوبین نے بی 20 ممالک میں صنعت/ایسوسی ایشن/فیڈریشن تشکیل دی، حکومتی نمائندوں نے کانفرنس میں شرکت کی۔ کانفرنس میں جرمنی، میکسیکو، روس، ہنگری، امریکہ، بیلجیم، سنگاپور، متحدہ عرب امارات اور جنوبی کوریا کے صنعتی نمائندوں نے شرکت کی۔
نیتی آیوگ
گجرات کے مثالی اے ٹی ایل طلباء اور اساتذہ کی عزت افزائی
گجرات: مثالی نوعیت کے اقدام کے طور پر ، اٹل انوویشن مشن، نیتی آیوگ، اور محکمہ تعلیم، گجرات کی ریاستی حکومت نے آج ریاست کے سب سے زیادہ اختراعی فکر کے حامل طلباء کی صلاحیتوں کا ، اے ٹی ایل مثالی نوجوان اختراع کاروں کے اعزاز کے لیے منعقدہ ایک خصوصی پروگرام کے ذریعے اعتراف کیا۔ اس موقع پر جناب راجیو چندر شیکر، عزت مآب وزیر مملکت برائے الیکٹرانکس اور انفارمیشن ٹکنالوجی اور ہنر مندی کی ترقی اور انٹرپرینیورشپ، حکومت ہند موجود تھے۔
اٹل انوویشن مشن نے ، اپنی فلیگ شپ پہل ‘اٹل ٹنکرنگ لیبز ’ کے ایک حصے کے طور پر جس کا مقصد اسکول کے بچوں میں اختراعات کو فروغ دینا ہے، حال ہی میں ملک کے طول و عرض میں 10,000 اے ٹی ایل قائم کرنے کا سنگ میل طے کرلیا ہے۔ ان میں سے 614 ریاست گجرات میں قائم ہیں۔ ثقافتی طور پرکاروباریت کے جذبے سے مالا مال، گجرات، اسٹوڈنٹ اسٹارٹ اپ اینڈ انوویشن پالیسی  کے ذریعے پوری تعلیمی برادری میں جدت طرازی اور کاروبار کو فروغ دے رہا ہے۔
مرکزی۔ریاست کی سطح پر شراکت کی پہل کے ایک حصے کے طور پر، کرناوتی یونیورسٹی، گاندھی نگر میں منعقدہ ایک خصوصی پروگرام میں اے ٹی ایل کے 75 سرفہرست طلباء اور گجرات کے سرفہرست اساتذہ کو اعزاز سے نوازا گیا۔
سرفہرست 75 میں سے ہر ایک طالب علم کو ایس ایس آئی پی 2.0 کے تحت ریاستی حکومت گجرات سے 20,000 روپے کی گرانٹ ملے گی۔
اجتماع سے خطاب کرتے ہوئے، ہنر مندی کی ترقی اور صنعت کاری کے مرکزی وزیر مملکت اور الیکٹرانکس اور انفارمیشن ٹکنالوجی کے وزیر مملکت جناب راجیو چندر شیکھر نے کہا کہ "ہندوستان کے ٹیکیڈ کی بنیاد نوجوان اختراع کاروں کے ذریعے رکھی جائے گی۔ اٹل ٹنکرنگ لیبز ایک منفرد پہل ہے جو اسکول کی سطح پر ٹیکنالوجی کی مہارتوں کا ایک گیٹ وے ہے۔ قومی تعلیمی پالیسی  2020 سب سے واضح اصلاحات ہے جو ہندوستان میں طلباء کے مستقبل کو تشکیل دے گی۔ ہنر مندی این ای پی کا ایک اہم حصہ ہے۔ ٹیکنالوجی میں بہت سارے مواقع کی وجہ سے یہ ایک نوجوان ہندوستانی بننے کا ایک بے مثال وقت ہے۔
مشن ڈائرکٹر، اٹل انوویشن مشن ڈاکٹر چنتن ویشنو نے اپنی تقریر میں کہا ‘‘ہم ایک نظریہ کےسفر کو خوشگوار تر بنانا چاہتے ہیں۔ گجرات اے ٹی ایل طلباء کو انعام دینے والی پہلی ریاست ہے تاکہ وہ اپنی اختراعات کے سلسلے کو آگے بڑھانے میں کامیاب ہو۔ مجھے خوشی ہے کہ ایس ایس آئی پی نے اسکولوں میں پیٹنٹ کے لیے تعاون بڑھانے کے لیے یہ قدم اٹھایا ہے۔ اے ٹی ایل ایس میں، ایک کے بعد ایک سامنے آتے رہتے ہیں، بالکل اسی طرح جیسے حقیقی زندگی میں مسلسل مسائل پیش آتے رہتے ہیں ۔ نوجوان اب اس کی قابلیت اور اختراع کاری سے روشناس ہونے کے لئے بے چین ہیں۔’’
کمشنر ہائر ایجوکیشن ڈیپارٹمنٹ گجرات ایم ناگراجن نے اختراع کی حمایت کی اہمیت کا اعادہ کرتے ہوئے کہا ، ‘‘ہمیں مقامی زبان میں اختراع کی حمایت کرنے کی ضرورت ہے۔ ہمیں گجرات میں تمام طلباء اور اختراع کرنے والوں کے لیے ایک اختراعی کٹ شروع کرنے پر خوشی ہے۔ انوویشن کلب گجرات میں عوامی سطح پر احتراع کاری کی رفتار کو تیز کرنے کا ایک بہترین ذریعہ ہیں۔ ہم گجرات کی ریاستی حکومت کی طرف سے خصوصی انعامات کا اعلان کر رہے ہیں۔
اعزازی تقریب کے بعد سب کے لیے گجراتی میں ایک انٹرایکٹو ڈیزائن تھنکنگ ورکشاپ کا آغاز ہوا۔ اس تقریب میں ریاستی اور مرکزی حکومت کے سینئر معززین موجود تھے۔ تقریباً 300 طلباء، پرنسپل، اساتذہ اوراختراع کاری کے سرپرستوں نے بھی اس تقریب میں شرکت کی۔
ریلوے کی وزارت
کورونا چیلنجوں کے باوجود ریلوے نے مال ڈھلائی میں دو ہندستوں میں اضافے کو برقرار رکھا
عام سال 20-2019ء کے مقابلے مال ڈھلائی کے لئے لوڈنگ میں 10 فیصد کا اضافہ
مالی سال 22-2021ء میں ہندوستانی ریلوے کی کل ڈھلائی کا اعدادو شمار 203.88ملین ٹن رہا، جو مالی سال 20-2019ء یکساں مدت کے ڈھلائی اعدادو شمار سے 10 فیصد زیادہ ہے
مئی 2021ء میں ہندوستانی ریلوے نے مال ڈھلائی سے 9278.95کروڑ روپے کمائے
ویگن ٹرن اراؤنڈ مدت میں وسیع پیمانے پر اصلاح ، مال گاڑیوں کی رفتار میں اضافہ، مال ڈھلائی کا صارفین کے لئے حوصلہ بڑھانے کے اقدامات، کاروباری ترقیاتی اکائیوں کے سرگرم کام سے مال ڈھلائی میں دو ہندسوں میں اضافہ
نئی دہلی،26؍مئی2021:
ہندوستانی ریلوے نے کووڈ کے دوران غیر معمولی کارکردگی کا مظاہرہ کرتے ہوئے مال ڈھلائی میں دو ہندوسوں کا اضافہ درج کیا۔ہندوستانی ریلوے کے لئے مئی 2021ء کے مہینے میں مال ڈھلائی کے اعدادو شمار ، آمدنی او رلوڈنگ کے معاملوں میں تیز رفتار بنائے ہوئے ہیں۔
ہندوستانی ریلوے نے معمول کے سال 20-2019ء کے مقابلے مال لدان میں 10 فیصد کا اضافہ درج کیا۔ہندوستانی ریلوے نے مالی سال 22-2021ء میں 203.88ملین ٹن کا مال لوڈ کیا، جوکہ سال 20-2019ء کی یکساں مدت کے اعدادو شمار سے 10 فیصد زیادہ ہے۔
مشن موڈ میں ہندوستانی ریلوے کی مال ڈھلائی مئی 2021ء میں 92.29ایم ٹی رہی، جو مئی 2019ء سے 10 فیصد زیادہ اور مئی 2020ء سے 43فیصد زیادہ ہے۔مئی 2021ء میں جن اہم اشیاء کو بھیجا گیا ، ان میں 97.06ملین ٹن کوئلہ ، 27.14ایم ٹی کچا لوہا، 7.89ملین ٹن غذائی اجناس، 5.34ملین ٹین کھاد، 6.09ملین ٹن منرل آئل، 11.11ملین ٹن سیمنٹاور 8.2ملین ٹن دھات کی تلچھٹ شامل ہیں۔
مئی 2021ء میں ہندوستانی ریلوے نے مال ڈھلائی سے 9278.95کروڑ روپے کی آمدنی حاصل کی۔
اس مہینے ویگن ٹرن اراؤنڈ مدت میں 27 فیصد کی بہتری دیکھی گئی۔ مئی 2021ء میں ویگن ٹرن اراؤنڈ مدت 4.83دنوں کا رہا، جبکہ مئی 2019ء میں یہ 6.61دن تھا۔
قابل توجہ بات یہ ہے کہ ہندوستانی ریلوے نے متعدد رعاتیں ؍چھوٹ دے رہی ہے، تاکہ ریلوے کے ذریعے مال ڈھلائی کو پرکشش بنایا جائے۔ساتھ ہی موجودہ نیٹ ورک میں مال گاڑیوں کی رفتار بھی بڑھائی گئی ہے۔
مال گاڑیوں کی رفتار بڑھائے جانےسے تمام اسٹیک ہولڈرز کے لئے لاگت میں کمی آتی ہے۔ پچھلے 18 مہینوں میں مال ڈھلائی کی رفتار دوگنا ہوئی ہے۔
بعض زون نے مال گاڑیوں کی رفتار 50 کلومیٹر فی گھنٹے سے زیادہ درج کی ہے۔جغرافیائی حالات کی وجہ سے کچھ سیکشن مال گاڑیوں کو اچھی رفتار دے رہے ہیں۔مئی 2021ء میں مال گاڑیوں کی اوسط رفتار 45.42کلومیٹر فی گھنٹہ رہی ہے، جو مساوی مدت کی 36.84کلو میٹر فی گھنٹے کے مقابلے 23 فیصد زیادہ ہے۔
ہندوستانی ریلوے نے کووڈ -19کا استعمال موقع کی شکل میں کیا ہے، تاکہ اپنی صلاحیت اور مظاہرے میں چوطرفہ بہتری پیدا کرسکے۔
وزارت دفاع
زمینی اور ہوائی پلیٹ فارموں سے دو براہموس میزائل کامیابی کے ساتھ داغے گئے
نئی دلّی، 17 دسمبر / ڈیفنس ریسرچ اینڈ ڈیولپمنٹ آرگنائزیشن ، انڈین ایئر فورس  اور براہموس نے آج زمینی اور ہوائی پلیٹ فارموں سے مشترکہ طور پر دو براہموس میزائل کامیابی کے ساتھ داغے ہیں۔
پہلا میزائل ایک زمینی موبائل لانچر سے داغا گیا، جس کے زیادہ تر پرزے جس میں میزائل، ایئر فریم، فیول مینجمنٹ سسٹم شامل ہیں، گھریلو طور پر تیار کئے گئے تھے اور اسے ڈی آر ڈی او نے ڈیزائن کیا ہے۔
داغا گیا دوسرا میزائل انڈین ایئر فورس  کے ذریعہ سو۔ 30 ایم کے آئی کے پلیٹ فارم سے ایک سمندری نشانے پر داغا گیا۔
محکمہ ڈیفنس آر اینڈ ڈی کے سیکریٹری اور چیئر مین، ڈی آر ڈی او، ڈاکٹر جی ستیش ریڈی نے اس کامیاب ٹیسٹ کے لئے ڈی آر ڈی او، براہموس اور بھارتیہ فضائیہ کی ٹیموں کو مبارک باد پیش کی ہے۔ براہموس کے ڈائرکٹر جنرل ڈاکٹر سدھیر مشرا، ڈیفنس ریسرچ اینڈ ڈیولپمنٹ لیباریٹری ڈائرکٹر ڈاکٹر دشرتھ رام اور ڈائرکٹر انٹیگریٹیڈ ٹیسٹ رینج ڈاکٹر بنوئے کمار داس اس ٹرائل کے دوران موجود تھے۔
۔۔۔۔۔۔
U.5904
م۔ ر۔ر۔
(Visitor Counter : 50
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 259واں دن
بھارت میں ٹیکہ کاری کی مجموعی تعداد89.67کروڑسے تجاوز کرگئی
آج شام 7 بجے تک62لاکھ سے زیادہ ٹیکے لگائے گئے
نئی دلّی ،یکم اکتوبر، 2021/
بھارت میں آج کووڈ-19 ٹیکہ کاری کی مجموعی تعداد89.67 کروڑ  سےتجاوز کرگئی۔ آج شام 7 بجے تک 62 لاکھ سے زیادہ ٹیکے لگائے جاچکے ہیں۔ یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
1,03,73,256
|
|
دوسری خوراک
|
|
89,06,289
|
|
صف اوّل کے کارکنان
|
|
پہلی خوراک
|
|
1,83,53,479
|
|
دوسری خوراک
|
|
1,50,42,743
|
|
18تا44 سال کی عمر کے افراد
|
|
پہلی خوراک
|
|
36,32,00,842
|
|
دوسری خوراک
|
|
8,49,70,800
|
|
45سال سے 59 سال کی عمر کے افراد
|
|
پہلی خوراک
|
|
16,02,17,234
|
|
دوسری خوراک
|
|
7,74,50,693
|
|
60 سال سے زیادہ عمر کے افراد
|
|
پہلی خوراک
|
|
10,17,16,013
|
|
دوسری خوراک
|
|
5,65,19,985
|
|
مجموعی طور پر دی گئی پہلی خوراک
|
|
65,38,60,824
|
|
مجموعی طور پر دی گئی دوسری خوراک
|
|
24,28,90,510
|
|
مجموعی تعداد
|
|
89,67,51,334
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
453
|
|
دوسری خوراک
|
|
10,348
|
|
صف اوّل کے کارکنان
|
|
پہلی خوراک
|
|
680
|
|
دوسری خوراک
|
|
34,425
|
|
18تا44 سال کی عمر کے افراد
|
|
پہلی خوراک
|
|
25,26,605
|
|
دوسری خوراک
|
|
18,81,846
|
|
45سال سے 59 سال کی عمر کے افراد
|
|
پہلی خوراک
|
|
6,26,755
|
|
دوسری خوراک
|
|
5,91,417
|
|
60 سال سے زیادہ عمر کے افراد
|
|
پہلی خوراک
|
|
3,27,571
|
|
دوسری خوراک
|
|
2,86,279
|
|
مجموعی طور پر دی گئی پہلی خوراک
|
|
34,82,064
|
|
مجموعی طور پر دی گئی دوسری خوراک
|
|
28,04,315
|
|
مجموعی تعداد
|
|
62,86,379
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
نیتی آیوگ
نیتی آیوگ نے ہندوستان میں 'غیرمنافع بخش ہسپتال ماڈل' کے تعلق سےجامع رپورٹ جاری کی
نئی دہلی ، 29 جون : نیتی آیوگ نے آج ایسے اداروں سے متعلق اطلاعات عام کرنے اور معلومات کے فرق کو ختم کرنے جن کے تعلق سے عام لوگوں کو جانکاری نہیں ہےنیز صحت کے شعبے میں مضبوط پالیسی سازی کی سہولت فراہم کرنے کی سمت میں ایک نئی پہل شروع کرنے کے مقصد سے ، ملک میں 'غیر منافع بخش ہسپتال ماڈل' کے عنوان سے ایک جامع رپورٹ جاری کی ہے۔
نیتی آیوگ کے ممبر  ڈاکٹر وی کے پال کا کہنا ہے کہ "نجی اداروں میں صحت کے شعبے کی توسیع سے متعلق سرمایہ کاری نسبتاً بہت کم ہوئی ہے۔ گذشتہ روز اعلان کردہ محرک نے ہمیں اس صورتحال کو تبدیل کرنے کا موقع فراہم کیا ہے''۔ نیتی آیوگ کے ممبر  ڈاکٹر وی کے پال نے اس تعلق سے مزید کہا کہ،غیرمنافع بخش شعبے کے سلسلے میں ایک جامع رپورٹ اس سمت میں چھوٹا لیکن اہم قدم ہے۔
اس رپورٹ کو نیتی آیوگ کے ممبر ڈاکٹر وی کے پال نے ، سی ای او جناب ا میتابھ کانت ، ایڈیشنل سیکرٹری ڈاکٹر راکیش سرول اور اس مطالعہ میں حصہ لینے والے ملک بھر کے اسپتالوں کے نمائندوں کی موجودگی میں جاری کیا۔
اس مطالعے میں غیر منافع بخش اسپتالوں کے آپریشن ماڈل کے تعلق سے تفصیلات فراہم کی گئی ہے۔ اس طرح کے اسپتالوں کے بارے میں تحقیق پر مبنی نتائج پیش کیے گئے ہیں - جس کی ملکیت اور خدمت کے مواقع کے تحت درجہ بندی کی گئی ہے۔ اور اس کے بعد نجی اسپتالوں اور مرکزی حکومت کی صحت کی اسکیموں کے ساتھ اس کا موازنہ کیا گیا ہے۔
نیتی آیوگ ملک میں نجی شعبے میں حفظان صحت کے تعلق سے تمام امور کا وسیع پیمانے پر مطالعہ کررہا ہے۔ اگرچہ حفظان صحت سے متعلق منافع بخش اداروں اورتنظیموں کے بارے میں کافی معلومات موجود ہیں ، لیکن غیر منافع بخش اداروں کے تعلق سے عام لوگوں کو کسی طرح کی جانکاری نہیں ہے اور ہے بھی تو بہت ہی کم ہے۔اس سلسلے میں قابل اعتماد اورحقیقی معلومات کی کمی ہے ، اور یہ وہ صحت کے ادارے ہیں جو حفظان صحت کے شعبے کو ہر طرح سے اور ہر فرد تک قابل رسائی اور سستی بنانے میں انتھک خدمت کے لئے جانے جاتے ہیں۔
غیر منافع بخش ہسپتال نہ صرف ہر طرح کے علاج ومعالجے بلکہ بیماریوں کی روک تھام اور حفظان صحت بھی فراہم کرتا ہے۔ یہ عام لوگوں کو حفظان صحت کے تعلق سے بیدار کرنے، معاشرتی اصلاحات ، معاشرے کے لوگوں کو جوڑنےاورانہیں تعلیم سے بھی جوڑنے میں معاون ہے۔ یہ لوگوں کو منافع کی پرواہ کیے بغیر قیمتی مشورے، صحت کی سہولیات فراہم کرنے کے لئے سرکاری وسائل اور گرانٹ کا استعمال کرتا ہے۔ تاہم ، پچھلے کئی سالوں میں ، اس شعبے کو کم تر اور ناقابل مطالعہ سمجھا گیا ہے۔
اس مطالعے میں غیر منافع بخش اسپتالوں کے ذریعہ لاگت میں اضافے کی حکمت عملی پر تفصیلی انداز میں تبادلہ خیال کیا گیا ہے۔ اس میں ان چیلنجوں کو سمجھنے کی کوشش کی گئی ہے جن کی وجہ سےان اداروں کے کاموں پر بوجھ پڑتا ہے اور ان کی نشوونما میں رکاوٹ آتی ہے۔ اور ان چیلنجوں کو دور کرنے کے اقدامات بھی اس میں بتائے گئے ہیں۔
اس رپورٹ میں مختصر اور طویل المیعاد پالیسی بنانے کی تجویز پیش کی گئی ہے - جیسے کہ ان اسپتالوں کی شناخت کے لئے معیار تیار کرنا ، کارکردگی انڈیکس کے ذریعہ ان کی درجہ بندی کرنا ، اور عام لوگوں کے درمیان انسان دوستی کا جذبہ پروان چڑھایا نیز اس کے لیے مشق کرنے کا انتظام بھی کرنا اوور اعلی اسپتالوں میں جدید سہولیات بہم پہنچانا، شامل ہے۔ اس رپورٹ میں دور دراز کےعلاقوں میں محدود مالی وسائل کے ساتھ انسانی وسائل کے فروغ و انتظام میں ان اسپتالوں کی مہارت کو استعمال کرنے کی ضرورت پر بھی روشنی ڈالی گئی ہے۔
اس رپورٹ کو یہاں منسلک کیا جا رہا ہے، براہ کرم اسے ڈاؤن لوڈ کر لیں
Please attach the Report here
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 184.68 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.05 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,84,68,98,455
|
|
بچی ہوئی خوراکیں
|
|
16,05,51,136
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 184.68کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.05 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کابینہ
کسی بھی طرح کی لائسنس فیس وصول کئے بغیر پبلک ڈیٹا آفس ایگریگیٹروں کے ذریعے پبلک ڈیٹا دفاتر کے توسط سے عوامی وائی فائی خدمات دستیاب کرانے کی تجویز کو کابینہ کی منظوری
نئی دہلی، 9 /دسمبر 2020 ۔ وزیر اعظم جناب نریندر مودی کی صدارت میں مرکزی کابینہ نے پبلک ڈیٹا آفس ایگریگیٹرس کے ذریعے ملک بھر میں پبلک ڈیٹا آفس  کے توسط سے عوامی سطح پر وائی فائی خدمات فراہم کرنے کا نیٹورک تیار کرنے کی محکمہ ٹیلی مواصلات کی تجویز کو منظوری دے دی ہے۔ ایسی کمپنیوں سے وائی فائی اور براڈ بینڈ انٹرنیٹ خدمات کے لئے کسی طرح کی لائسنس فیس نہیں لی جائے گی۔
اس تجویز سے ملک بھر میں پبلک وائی فائی نیٹورک کو فروغ حاصل ہوگا اور نتیجتاً اس سے براڈ بینڈ انٹرنیٹ کے پھیلاؤ، آمدنی اور روزگار کے مواقع میں اضافہ اور لوگوں کو بااختیار بنانے میں مدد ملے گی۔
نمایاں خصوصیات:
یہ پبلک وائی فائی ایکسس نیٹورک انٹرفیس پی ایم – وانی کے نام سے جانا جائے گا۔ پی ایم – وانی ایکو سسٹم مختلف پلیئرس کے ذریعے آپریٹ کیا جائے گا، اس کی تفصیل حسب ذیل ہے:
پبلک ڈیٹا آفس : یہ صرف وانی کے تحت آنے والے وائی فائی ایکسس پوائنٹس کو قائم کرنے، رکھ رکھاؤ کرنے اور آپریٹ کرنے کا کام کریں گے اور صارفین کو براڈ بینڈ خدمات دستیاب کرائیں گے۔
پبلک ڈیٹا آفس ایگریگیٹر : یہ پی ڈی اوز کا ایگریگیٹر کا ہوگا اور اتھورائزیشن و اکاؤنٹنگ سے متعلق امور انجام دے گا۔
ایپ پرووائیڈر: یہ یوزرس کے رجسٹریشن کے لئے ایک ایپ تیار کرے گا اور آس پاس کے علاقے میں وانی کے تحت آنے والے وائی فائی ہاٹ اسپاٹس کا پتہ لگائے گا اور انٹرنیٹ خدمات تک رسائی کے لئے اسے ایپ کے اندر ڈسپلے کرے گا۔
سینٹرل رجسٹری: یہ ایپ پرووائیڈرس، پی ڈی او اے اور پی ڈی او کی تفصیلات رکھے گی۔ سینٹرل رجسٹری کے رکھ رکھاؤ کا کام ابتدائی سطح پر محکمہ ٹیلی مواصلات کے ذریعے انجام دیا جائے گا۔
مقاصد:
اگرچہ پی ڈی او، پی ڈی او اے اور ایپ پرووائیڈرس کو رجسٹریشن کرانے کی ضرورت نہیں ہوگی، تاہم انھیں محکمہ ٹیلی مواصلات کے آن لائن رجسٹریشن پورٹل  پر خود کو رجسٹرڈ کرانا ہوگا۔ اس کے لئے انھیں کوئی رجسٹریشن فیس نہیں دینی ہوگی۔ درخواست دینے کے 7 دنوں کے اندر رجسٹریشن دے دیا جائے گا۔
یہ نظام کاروبار کے لئے بہت ہی آسان اور سازگار ہوگا۔ ایسے وقت میں جب کووڈ-19 کی وبا کے سبب اس وقت تیز رفتار والے براڈ بینڈ انٹرنیٹ  سروس کی ملک بھر میں بہت سارے صارفین کو کافی ضرورت ہے۔ اس کے ذریعے پبلک وائی فائی دستیاب کرائی جاسکے گی۔ اس میں وہ علاقے بھی شامل ہیں جہاں 4جی موبائل کوریج نہیں ہے۔
مزید برآں پبلک وائی فائی کے پھیلاؤ سے نہ صرف روزگار کے مواقع پیدا ہوں گے بلکہ چھوٹے اور اوسط درجے کے کاروباریوں کے پاس خرچ کرنے کے لئے کچھ زیادہ پیسہ بھی جمع ہوسکے گا، جس سے ملک کی جی ڈی پی میں اضافہ میں مدد ملے گی۔
پبلک وائی فائی کے توسط سے براڈ بینڈ خدمات کی اشاعت ڈیجیٹل انڈیا اور اس سے ہونے والے فوائد کی سمت میں بڑھایا گیا ایک اور قدم ہے۔
پبلک وائی فائی ہاٹ اسپاٹ کا استعمال کرتے ہوئے براڈ بینڈ انٹرنیٹ خدمات دستیاب کرانے کے لئے لائسنس فیس نہیں ہونے سے بڑے پیمانے پر اس کے پھیلاؤ کی حوصلہ افزائی ہوگی اور اس کی رسائی ملک کے طول و عرض میں ہوسکے گی۔ براڈ بینڈ کی دستیابی اور استعمال سے آمدنی، روزگار، معیار زندگی، کاروبار کرنے کی آسانی وغیرہ میں اضافہ ہوگا۔
وزیراعظم کا دفتر
وزیر اعظم جناب نریندر مودی اور سویڈن کے وزیر اعظم عزت مآب اسٹیفن لووین کے درمیان ورچوئل سربراہ میٹنگ
نئی دہلی 4 مارچ 2021: وزیر اعظم جناب نریندر مودی سویڈن کے وزیر اعظم عزت مآب اسٹیفن لووین کے ساتھ پانچ مارچ 2021 کو ورچوئل سربراہ میٹنگ کریں گے۔ 2015 کے بعد سے دونوں رہنماؤں کے درمیان یہ پانچویں بات چیت ہوگی۔ وزیر اعظم جناب نریندر مودی اپریل 2018 میں پہلی انڈیا نورڈک سربراہ کانفرنس میں شرکت کے لئے اسٹاک ہوم گئے تھے۔ وزیر اعظم اسٹفن لووین خصوصی میک ان انڈیا ویک کے لئے فروری 2016 میں ہندوستان آئے تھے۔ اس سے پہلے دونوں رہنما ستمبر 2015 میں اقوام متحدہ جنرل اسمبلی کے دوران ملے تھے۔ اپریل 2020 میں دونوں وزراء اعظم کے درمیان کووڈ 19 عالمی وبا کے سبب پیدا حالات پر ٹیلی فون پر بات ہوئی تھی۔ اس کے علاوہ سویڈن کے سولہویں شاہ عالی جناب کارل گستاف اور ملکہ سلویا دسمبر 2019 میں ہندوستان کے دورے پر آئے تھے۔
ہندوستان اور سویڈن کے درمیان جمہوریت ، آزادی ، تکثیریت اور اصولوں پر مبنی بین الاقوامی موقف کے یکساں اقدار پر مبنی گرم جوشی دوستانہ تعلقات ہیں۔ دونوں ملکوں کے درمیان تجارت اور سرمایہ کاری اختراع۔ سائنس اور ٹکنالوجی کے علاوہ تحقیق و ترقی کے شبعوں میں بہت قریبی تعاون واشتراک ہے۔250 کے قریب سویڈش کمپنیاں ہندوستان میں مختلف شعبوں مثلاً صحت اور لائف سائنس، گاڑیاں تیار کرنے کی صنعت ، صاف ستھری ٹکنالوجی ، دفاع، بھاری مشینیں اور آلات میں سرگرم ہیں۔ ہندوستان کی تقریباً 75 کمپنیاں سویڈن میں سرگرم ہیں۔
سربراہ میٹنگ کے دوران دونوں رہنما دوطرفہ تعلقات کے تمام پہلوؤں پر تفصیلی بات چیت کریں گے اور کووڈ کے بعد کے دور میں اشتراک میں مزید اضافے سمیت علاقائی اور عالمی امور پر تبادلۂ خیال کریں گے۔